PLINY: NATURAL HISTORY 



115 cribrorum, longitudine non aliis utiliore.^ quidam 

 etiamnum unum genus faciunt iunci trianguli — 

 cyperon vocant — multi vero non discernunt a cypiro 

 vicinitate nominis. nos distinguemus utrumque. 

 cypirus est gladiolus, ut diximus, radice bulbosa, 

 laudatissimus in insulis Creta, dein Naxo et postea 

 in Phoenice. Cretico candor odorque vicinus nardo, 

 Naxio acrior, Phoenicio exiguum spirans, nullus 



116 Aegyptio, nam et ibi nascitur. discutit duritias 

 corporum ; iam remedia enim dicemus, quoniam et 

 florum odorumque generi est magnus usus in 

 medicina. quod ad cypiron attinet, Apollodorum 

 quidem sequar, qui negabat ^ bibendum, quamquam 

 professus efficacissimum esse adversus calculos, quos 

 eo movet.^ feminis quidem abortus facere non 

 dubitat, mirumque tradit barbaros suffitum huius 

 herbae excipientes ore lienes consumere et non 

 egredi domibus nisi ab hoc suffitu. vegetiores enim 

 firmioresque sic etiam in dies * fieri. intertriginum 



^ cribrorum, longitudine non aliis utiliore. Detlefsen : 

 cubitorum longitudinem non aliis utiliorem. Mayhoff: 

 cymbiorum, longitudine, utiliore coni. lanus : cimbrorum, 

 umbrorum, cribrorum, longitudinem, utiUorem (viliorem E) 

 codd. 



* negabat codd. : negat Mayhoff. 



^ quos eo movet ego : hos eo movet Detlefsen : eos fovet 

 RE : os eo fovet Mayhoff, qui calculos et potu, et vulvas eo 

 fovet coniecit. 



* in dies, in die, codd. : in diem Sillig. 



" See § 107 of this book. 



" Or perhaps " important." See § 117, magni in medicina 

 uaus, where there is the same ambiguity. 



244 



